Río Muco (Río Vichada)

De Río Muco is en üm un bi 250 Kilometer langen Stroom in de Departamentos Meta un Vichada von Kolumbien, de in’n Río Vichada münnt. Dat liggt in de Llanos.

De Río Muco hett sien Born in dat Departamento Meta in’n Süden von Puerto Gaitán. De Steed is blots en poor Kilometer von’n Río Manacacías af. Von dor flütt he toeerst na Noordoosten un dreiht denn in en langraakten Bagen bilütten na Oosten un denn na Süüdoosten. Bi San José de Ocune in dat Departamento Vichada münnt de Stroom in’n Río Vichada. De Río Vichada wedder flütt in’n Orinoco un wieder in’n Atlantik.

Kategorie:Stroom
Kategorie:Kolumbien